(nu produce efecte juridice)\*

R O M Â N I A Viceprimar

JUDEŢUL MUREŞ Dr. Makkai Grigore MUNICIPIUL TÎRGU MUREŞ

SERVICIUL PUBLIC DE ASISTENȚĂ SOCIALĂ

CENTRUL SOCIAL – ADĂPOST DE NOAPTE

Nr.: 442 din 06.06.2018

E X P U N E R E D E M O T I V E

privind aprobarea modificării Regulamentului de organizare și funcționare al serviciului social

 Centrul Social-Adăpost de Noapte

Având în vedere prevederile reglementărilor legale privitoare la standardele minime de calitate pentru acreditarea serviciile sociale (Ordinul nr. 2126/05.11.2014, emis de Ministerul muncii, familiei, protecției sociale și persoanelor vârstnice) ajunse la termenele de implementare, care nu permit acordarea mai multor tipuri de servicii sociale pentru mai multe categorii de persoane defavorizate, în aceași locație, se impune modificarea Regulamentului de organizare și funcționare al Centrului Social – Adăpost de noapte din cadrul S.P.A.S. al Municipiului Tîrgu Mureș.

La această dată Centrul Social-Adăpost de noapte funcționează conform Regulamentului de Organizare și Funcționare propriu aprobat prin H.C.L. nr. 41 din 25.02.2016, are capacitate de 100 locuri dar numărul asistaților (media anuală) este în jur de 130 de persoane iar solicitări sunt înregistrate în continuare. Acest număr mare de asistați se datorează familiilor cu copii aflați în asistență (15 familii compuse din 27 adulți și 38 copii).

Luând în calcul cele prezentate, înaintăm Consiliului Local Municipal Tîrgu Mureș proiectul de hotărâre privind aprobarea unor modificări la Regulamentul de organizare și funcționare al Centrului Social – Adăpost de noapte pentru îndeplinirea prevederilor normativelor din domeniu, privind categoriile de beneficiari asistate și condițiile de acordare a asistenței.

 Vizat Aviz favorabil al S.P.A.S.

Director D.C.P.F.I.R.U. p.Director

 Korpádi György Șef serviciu

 Szőcs Zsuzsanna

ROMÂNIA

JUDEŢUL MUREŞ

CONSILIUL LOCAL MUNICIPAL TÎRGU MUREŞ

Proiect

(nu produce efecte juridice)\*

Viceprimar

 Dr. Makkai Grigore

**H O T Ă R Â R E A nr. \_\_\_\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_ 2018

privind aprobarea modificării Regulamentului de organizare și funcționare al serviciului social

 Centrul Social-Adăpost de Noapte

*Consiliul local municipal Tîrgu Mureș, întrunit în ședință ordinară de lucru,*

Văzând Expunerea de motive nr. 442 din 06.06.2018 privind aprobarea Regulamentului de organizare și funcționare al serviciului social Centrul Social-Adăpost de Noapte,

În temeiul art.36, alin. (2), lit.a), alin. (3) lit.b), pct.2, art.45, alin. (1), din Legea nr.215/2001 privind administraţia publică locală, cu modificările şi completările ulterioare,

**H o t ă r ă ș t e:**

**Art. 1** Se aprobă modificarea H.C.L. nr. 41 din 25.febr.2016, Anexa nr. 1A, după cum urmează:

Art. 6 ”Beneficiarii serviciilor sociale” pct. (1) și (2) se modifică și va avea următorul cuprins

(1) Beneficiarii serviciilor sociale acordate în cadrul Adăpostului de noapte sunt:

 a) persoanele adulte care nu au locuinţă şi nici posibilitatea de a-şi asigura condiţii de locuit din resurselor proprii sau cu sprijinul familiei;

 b) tinerii cu vârsta de peste 18 ani care părăsesc sistemul de protecţie al statului.

(2) Condițiile de acces în ”Centru social – Adăpost de noapte” sunt:

 a) beneficiarii au avut ultimul domiciliu stabil în municipiul Tîrgu-Mureş, iar cei care provin din alte localități (în situații de urgență), o perioada de cel mult 7 zile;

b) beneficiarii provin din centre de plasament de pe raza municipiul Tîrgu-Mureș;

c) la data solicitării asistenței nu au nici un fel de adăpost, din resurse proprii nu își pot asigura unul și nu au rude sau aparținători care i-ar putea găzdui;

 c) admiterea acordării serviciilor sociale se stabileşte în urma evaluării inițiale (anchetei sociale), la propunerea managerului de caz, printr-un act aprobat de conducerea municipiului;

d) beneficiarii se înregistrează în Registrul de evidenţă al beneficiarilor;

e) pentru beneficiarii care realizează venituri regulate, cu excepția celor care au venitul minim garantat sau au încadrare în grad de handicap, contribuţia obligatorie este de 4 lei/persoană/zi.

f) beneficiarii trebuie să fie independenți fizic, să nu sufere de boli grave care nu permit frecventarea de comunități (asumat prin declarație pe proprie răspundere).

Art. 7 ”Activităţi ale serviciului social Adăpostul de noapte” pct. (1) se modifică și va avea următorul cuprins

1. cazare între orele 19:00 – 07:00, pe perioadă nedeterminată;

**Art. 2** Aducerea la îndeplinire a prevederilor prezentei hotărâri, se încredințează Executivului Municipiului Tîrgu Mureș, prin Serviciul Public de Asistență Socială și Direcția Comunicare Proiecte de Finanțare Internațională și Resurse Umane.

**Art. 3** În conformitate cu prevederile art. 19, alin. 1, lit. e, din Legea nr. 340/2004, republicată, privind Instituția Prefectului și art. 3, alin. 1 din Legea 554/2004, legea contenciosului administrativ, prezenta Hotărâre se înaintează Prefectului Județului Mureș, pentru exercitarea controlului de legalitate.

 Viză de legalitate

 p. Secretarul Municipiului Tîrgu Mureş,

 Director executiv D.J.C.A.A.P.L.

 Cătană Dianora-Monica

(nu produce efecte juridice)\*

BUN